OpenLLM-France/wikimedia huggingface dataset:
# Guerzenneu Breih-Izel/Kannen er Hléhér neùé

| ◄ Kannen én inour de Sant Franséz a Assiz | Kannen er Hléhér neùé | Kannen én inour d’er Hloh a neúé beniget ► |
Pear kloh bras deit a Villedieu e zou bet lakeit én tour neùé : Anna-Paul, — Rosa-Joseph, — Jeann-Marsel, — Konstans-Marie.
D’en 2 a viz mé (1926) é mant bet beniget dré en Eutru Chanoén Guillevic, vikél bras.
* Diskan
* Sonnet, o klehér beniget,
* Sonnet é lein hou tour neué,
* Ha de barréz Ploué laret
* Pedein gredus en Eutru Doué.
* I
* Soñnet Anna-Paul, guèl d’er huél,
* Kannet kevret : Alléluia !
* Rosa-Jojeb ha Jeann-Marsel,
* Get hou hoér Konstans-Maria.
* II
* Soñnet ! a pe gleuamb hou poéh
* E tasonnein a drest er vro,
* Hanval é d’emb kleuet dalbéh
* Boéh en Eutru Doué ar un dro.
* III
* Sonnet ! groeit d’emb kleùet bamdé
* Boéh karantéus hur Hroéour
* E houlen get é vugalé
* Rantein dehou gloér hag inour.
* IV
* Sonnet ! oh ! pégement a joé
* Hun es doh hou kleuet é son !
* A pe ouilamb sonnet eué
* Eit dousat ankin hur halon.
* V
* Sonnet a pe vou badéet
* Ur hroèdur bihan é Ploué.
* Eit ma vou tro-ha-tro gouiet
* E hes ur hristénig neùé.
* VI
* Soñnet joéius d’er vugalé,
* Dé kaèr ou hetan kommunion ;
* Soñnet d’en dud iouank eué
* E za d’um joentein a galon.
* VII
* Soñnet d’en ol tèr guéh én dé
* Eit m’ou devou er chonj salvus
* De saludein, Mari, Mam Doué,
* En ur laret en « Angelus »
* VIII
* Soñnet d’er sul ha d’er gouilieu,
* Eit galùein en dud d’er beden,
* Eit ou galùein d’en ofiseu,
* A drest pep tra d’en overen.
* IX
* Soñnet pe véemb treménet ;
* Hag é kleuet hou poéh kanvus,
* Hun amied chomet ér bed
* E bedou aveit-omb Jézus.
# Guerzenneu Breih-Izel/Kannen én inour d’er Hloh a neùé beniget

| ◄ Kannen er Hléhér neùé | Kannen én inour d’er Hloh a neùé beniget | Kan er Vugulion kent monet de Vethléem ► |
* Diskan
* Sonnet d’emb, sonnet bamdé,
* Sonnet, ô kloh beniget !
* Galùet ni de bedein Doué
* Ha Mari hur Mam karet.
* I
* En dé-men, ô Bretoned,
* Kannamb ol get leùiné,
* Rak eurus omb de huélet
* Benigein ur hloh neué.
* II
* A drest er mézeu didrous,
* Pe saù boéh er hloh é son,
* Santein e hramb ur joé dous
* En diabarh hur halon.
* III
* Boéh er hloh tèr guéh én dé,
* A pe son en angelus,
* E lar d’emb pedein Mam Doué,
* En Intron karantéus.
* IV
* Boéh er hloh e lar eué
* Pep sul mont d’en overen,
* De houlen grèseu get Doué
* Eit er suhun pen-der-ben.
* V
* Boéh er hloh e lar get joé
* D’er hristen neué gañnet !
* « Chetu hui, kroêdur de Zoué.
* Gloér de Zoué revou kañnet !
* VI
* Boéh er hloh liés a huéh
* Truhéus hag ankinet
* E lar dré er vro abéh,
* Chonjal én dud treménet.
* VII
* Boéh er hloh, n’ankoéhamb ket,
* E zou boéh en Eutru Doué
* E lar d’emb seuel perpet
* Hur chonjeu tréma en Né.
# Guerzenneu Breih-Izel/Kan er Skolieu

| ◄ Kan er Vugulion kent monet de Vethléem | Kan er Skolieu | Kannen Sant Iouan beniget ► |
* I
* Bremen en dud a fallanté
* En hur bro maleurus
* E ven lemél er vugalé
* Get hur Salvér Jézus
* Ni, Bretoned, pobl katolik,
* Laramb a voéh ihuél :
* « N’ou devou ket er hroédurig
* A vreih, en doar santél. »
* II
* Naren, tré ma splannou en hiaul
* Adrest er vro breton,
* Nen devou ket sklaved en diaul
* Bili ar hur halon,
* N’ou devou ket én ou skolieu,
* Hanùet skolieu hemb Doué,
* Inean kaér hur bugalėgeu
* Krouéet aveit en Né.
* III
* Nen des nitra kaèroh ér bed
* Eit inean er hroèdur.
* Raksé Jézus dohti perpet
* E sel get plijadur.
* O skolieu fal, tennet ardrañ,
* Miliget oh get Doué ;
* En-oh er vugalé vihan
* E goll ou braùité.
* IV
* En oh d’er hroèdur badéet
* A zoué ne gonzér mui.
* Doh hou mangoér ne huélér ket
* Limaj er grusifi.
* Ni e gompren hou chonj èhus,
* O skolieu dinatur :
* Hui e ven forbañnein Jézus
* A galon er hroėdur.
* V
* Groeit er goahan ma helleet,
* Ataù hur bugalé
* E viùou él guir Vretoned,
* Fidél de lézen Doué.
* Guèl e vehé ma varùehent
* Ag en oèd tinéran.
* Kentoh eit ma héliehent
* Lézen méhus Satan !
* VI
* Skolieu santél hun es saùet
* E kreiz hur parrézieu
* Eit goarn d’hur bugalé karet
* Fé gredus ou zadeu ;
* Enné dirak er grusifi,
* Ind e ziskou joéius
* Karein Jézus, karein Mari
* Aveit biùein eurus.
* VII
* Dispign argant ne zoujamb ket
* Eit hur bugalé keih,
* Adal ma vou dehé disket
* Hent er Salvedigeh.
* Argant hag eur, er vuhé memb,
* Petra é kement-sé,
* Etal er gloér e gaveemb
* Er Baradouiz un dé ?
* VIII
* Ni e varùou, mar bé rekis ;
* Koll er fé n’hellamb ket.
* Doh Jézus-Christ, doh en Iliz
* E talheemb perpet.
* Rak, gouiet mat, ret é laret,
* Eit konz get guirioné,
* Ne vehemb ket mui Bretoned
* Pe vehemb tud difé
* IX
* Eit ma vou hur bugalégeu
* Tud a fé èl-omb ni,
* Ne faut ket ma heint d’er skolieu
* Hemb Doué na krusifi.
* Mès d’er skolieu léh ma huéleint
* Er groéz santél bamdé,
* Mès d’er skolieu léh ma kleùeint
* Konz ag en Eutru Doué.
# Guerzenneu Breih-Izel/Kannen én inour de Sant Rivalan

| ◄ Kannen én inour de Sant Albin | Kannen én inour de Sant Rivalan | Kannen én inour de Sant Fiakr ► |
* Diskan
* O Sant Rivalan, ni hou ped,
* A lein en Nean hur sekouret !
* 1
* Tud a Velrand, kañnet get joé
* Gloér hag inour d’en Eutru Doué
* Rak ma hues a houdé guerso
* Ur léh santé ar doar hou pro.
* 2
* Hui e huél groh Sant Rivalan
* En ur flagen, doh koed-Buman,
* En ur tachad didrouz ha kloar,
* Etré er Blanoèh hag er Sar.
* 3
* Enni er Sant-men guéharal
* Eit pellat azoh er bed fal,
* En doé um dennet de viùein,
* Rak ne chonjé meit hur salvein.
* 4
* Enni pèl doh safar er bed,
* Biùein e hré ataù kuhet,
* Hag és e oé dehou bamdé
* Seuel é spered tréma Doué.
* 5
* Déieu, nozieu e dreméné
* E luret pedenneu de Zoué,
* E kastiein ol è vampreu
* Dré er rustan penijenneu.
* 6
* En don er groh rak ma pedé
* Deulhinet ker liés en dé,
* Ar er vein dré amzér uzet
* Léh é zeuhlin e zou merchet.
* 7
* Ar lein er groh-men ker brudet,
* Ur groéz kaer e huélamb saùet ;
* D’énou pep plé, sul er pardon,
* E ta en dud é prehésion.
* 8
* Ihuéloh de gavet Melrand,
* Chetu ni é chapél er sant,
* Sauet a houdé pél amzér
* Dré en dud koh ag er hartér.
* 9
* É pardon kaer Sant Rivalan,
* De houil Maheu er sut tostan,
* Guélet e vé perhinderion
* A bep kornad ag er hanton.
* 10
* Betag er groh hag er chapél,
* E tant get un hirèh santél
* De houlen sekourieu en Nean
* En ur bedein Sant Rivalan.
* 11
* Tud bouar amen en des pedet
* Hag er hleued ou des kavet ;
* Liés eúé Sant Rivalan
* En des reit iéhed d’en dud klan.
* 12
* A drest pep tra pédamb er sant
* De rein d’emb ur fé berùidant
* Eit ma klaskeemb èldou ean
* Ketan pen salvein hun inean.
* 13
* Tud bouar e zou hiniù en dé
* Aveit cheleuet konzeu Doué ;
* Nen des é mesk ol er ré houar
* Tud maleurusoh ar en doar.
* 14
* O Sant Rivalan, groeit dehé
* Cheleúet boéh en Eutru Doué
* E gonz bamdé d’ou haloneu
* El er guellan ag en tadeu.
* 15
* Disket ni ol, Sant Rivalan,
* De bedein Doué, bras ha bihan.
* Hemb er beden ni er gouér reih.
* Nen des chet a salvedigeh.
* 16
* Disket ni ol d’hobér eùé
* Penijen épad hur buhé.
* En Nean, é kreiz ur joé hemb par,
* Ni ankoéei poénieu en doar.
# Guerzenneu Breih-Izel/Kannen én inour de Sant Fiakr

| ◄ Kannen én inour de Sant Rivalan | Kannen én inour de Sant Fiakr | Kannen én inour d’en Intron Varia er Penéti ► |
* Diskan
* Sant Fiakr, hur patrom,
* Sellet ni get truhé ;
* Ni hou ped a galon ;
* Sekouret ni bamdé.
* 1
* De Sant Fiakr en é chapél
* Kannamb get un hireh santél,
* Kannamb dehou gloér hag inour,
* Ha goulennamb getou sekour.
* 2
* Mès ketan pen, ar é vuhé
* Keméramb skuir eùé bamdé ;
* Lakamb èldou ol hur soursi
* De garein Jézus ha Mari.
* 3
* Sant Fiakr e oé deit ér bed
* Bout zou pèl amzér treménet,
* Ardro er blé pemp kant hantér,
* Revé ma lar d’emb en histoér.
* 4
* Sauet ag en ihuélan stad,
* — Roué en Ekos e oé e dad —
* A vihañnik é ma disket
* Drè un eskob santél meurbet.
* 5
* E skol ur mestr ken avizet,
* Sant Fiakr e zispriz er bed ;
* En inourieu hag en dañné,
* Ean ou sel él treu didalvé.
* 6
* Guél é getou chervijein Doué,
* Er harein muioh mui bamdé,
* Biùein santél eit bout salvet,
* Ne chonj è nitra kin perpet,
* 7
* Un dé aberh Doué sklerdéret,
* En Ekos en des dilézet.
* De vro Frans é ma deit nezé
* Eit choéj ur léhig a kosté.
* 8
* Er léhig-sé pèl doh safar
* Pèl doh trouz en treu ag en doar
* Un ermitaj en des saùet
* Eit bout énou get Doué kuhet.
* 9
* Gobér penijen, pedein Doué,
* Chetu é vrasan joé bamdé ;
* E vuhé e zou ker santél
* Men dé kentoh hanval d’un él.
* 10
* Doh er Huerhiéz, mam hur Salvér,
* Ean des ur garanté tinér.
* Na liéset é ma stouiet
* Dirak hé limaj beniget !
* 11
* Mes erbad dehou bout kuhet,
* E santeleh e zou brudet,
* Hag en dud e za d’er havet
* En é lojig é kreiz er hoed.
* 12
* Sant Fiakr, lan a garanté,
* E ven gobér vad d’en dud-sé,
* Vad ketan pen d’ou ineañneu,
* Ha liés eùé d’ou horveu.
* 13
* Tud ag en des pep sort klinùed
* Get Sant Fiakre gav remed ;
* De gement tu ar é bazeu,
* E’ strèu ataù er mirakleu.
* 14
* E vroïz e oé deit, un dé,
* D’er goulen aveit bout ou roué.
* Mès Sant Fiakr ne gousant ket
* Guèl è getou chemel kuhet.
* 15
* Guèl é getou ranteleh Doué
* E zou doh er gortoz en Né
* Eit er ranteleh ag en doar
* E hel ker bihan dra diskar.
* 16
* El Sant Fiakr, gouiamb eué
* Klask ketan pen ranteleh Doué ;
* Madeu hag inourieu er bed
* E zou nitra mar bér dañnet !
* 17
* O Sant Fiakr, en ali-sé
* E bredégeh dré hou puhé,
* Groeit ma hellou antréein don
* En diabarh ag hur halon.
* 18
* O Sant Fiakr, goarantet ni
* Er bed men lan a velkoni
* A zoh en droug hag er hlinùed
* A drest ol a zoh er péhed.
* 19
* Doh hui eué hur pedenneu,
* Sant Uissant, Sant Mèn, Sant Durleu,
* Get Sant Fiakr hur sekouret
* Eit ma véemb un dé salvet.
* 20
* Dé er pardon, sul en Drinded,
* Ni zei hoah amen d’hou kuélet ;
* Ni zei liès, o sent hur bro
* D’hou pedein hou pear ar ur dro.
# Guerzenneu Breih-Izel/Kannen én inour de Sant Lubin

| ◄ Kannen én inour de Santéz Barb | Kannen én inour de Sant Lubin | Kannen en inour d’Intron Varia er Bleu ► |
* Diskan
* O Sant Lubin, a galon vat
* E laramb d’oh : « hur sekouret,
* D’hun ol drougeu éseit dalhmat,
* Revou hur peden cheleuet ! »
* 1
* O Sant Lubin é peb amzér,
* D’hous iliz é karamb monet ;
* Genoh a huerso é kavér
* Doh er poénieu er guir remed.
* 2
* En hou chapél ken hanaùet,
* Sellet hou keih perhinderion ;
* E mant é pedein deuhlinet
* Aveit goulen hou koarnasion.
* 3
* Biskoah hañni én hou chapél ;
* N’en des aveit nitra pedet ;
* Sekouret ni, patrom santél,
* Bremen kerklous avèl perpet.
* 4
* Er ré maleurus ar en doar
* En des énoh hou retirans
* D’er haloneu lan a hlahar
* E tégaset joé, konfortans.
* 5
* Ataù sellet ni get truhé,
* Pen domb ér bed-men dilézet,
* Ha goulennet pardon get Doué
* Aveit er péhour aheurtet.
* 6
* Dirak hou limaj inourus.
* Er perhindour ar é zeuhlin
* E lar get ur galon joéius :
* « Trugéré d’oh, a Sant Lubin ! »
* 7
* Patrom madek, hous hanù karet
* E larou liés hur géneu,
* Hag hur halon ne gollou ket
* Er chonj ag hou tonézoneu.
* Deu boz e vé kannet étal er fetan
* 8
* Amen é pedamb muioh-mui,
* Arriù omb étal hou fetan :
* De bep kours en deur anehi
* E zégas iéhed d’er ré klan.
* 9
* Er chonj ag hou mamen salvus
* Ne lamou genemb berùikin ;
* Ataù é kaveemb bourus
* Donet de fetan Sant Lubin.
* Ur poz dirak er houiliaden
* 10
* Aveit hous inourein hiniù,
* Er flam e saú ihuél d’er lué ;
* En-omb, Sant Lubin, goarnet biù
* En tan flam a garanté Doué.
* 10
* D’en dud samet a drebilleu,
* Douseit ou gloéz, ou melkoní.
* Kaset genoh d’er guir joéieu
* En inean peur én angoni.
* 10
* O Sant Lubin, plijeet genoh
* E peb amzér hur goarantein!
* Ha d’hou chapél devéhatoh
* Hui hur guélon é retornein.
* 10
* A pe zei hun ér devéhan,
* Goulennet aveitomb get Doué
* Ma vou reseùet hun inean
* Er ranteleh a leuiné.
# Guerzenneu Breih-Izel/Kannen en inour d’Intron Varia er Bleu

| ◄ Kannen én inour de Sant Lubin | Kannen en inour d’Intron Varia er Bleu | Kannen aveit dégemér en Eutru Guillou ► |
* Diskan
* O Mam santél, Intron er Bleu,
* Genoh é ma en ol gréseu,
* Sekouret ni, hou pugalé,
* D’arriù er Baradouis un dé !
* 1
* En ou chapél, ar doar Ploué,
* Deit omb d’hou pedein, mam de Zoué,
* Deit omb ér léh-men a hréseu
* De ziskoein d’oh hur dobérieu.
* 2
* Ni houér é kaveemb genoh
* Un digemér biskoah dousoh ;
* Rak, o Mari, mam hur Salvér,
* Hui zou eué hur mam tinér.
* 3
* Pé mam ne gar hé bugalé
* Ha ne ven gobér vad dehé ?
* N’hellér kavet, Intron Vari.
* Ur vam ker mat avel-oh hui.
* 4
* En hou chapél, Intron er Bleu,
* En neb hou ped, hui er cheleu.
* Biskoah hañni n’en dès laret
* E ma bet genoh dilézet
* 5
* Rak sé get er brasan hirèh
* Doh hou treid, Mam a vadeleh,
* E ta liés perhinderion,
* A drest pep tra, dé er pardon.
* 6
* Agent hun tadeu, tud a fé,
* Eit diskoein d’oh ou haranté,
* Er chapél-men ou des sauet
* En inour d’oh, Mam beniget
* 7
* Ha hui aveit diskoein dehé
* Penaus en ou haret eué,
* Ar hun tadeu e hues skuillet
* Grèseu nombrus, grèseu choéjet.
* 8
* O Mam santél, ar namb eué
* Skuillet grèseu get larganté :
* Dakoret d’emb, él d’hun tadeu,
* Er choéj ag hou tonézoneu.
* 9
* Sekouret ni, bras ha bihan.
* Dégaset iéhed d’er ré klan,
* Konfort d’er haloneu gloézet,
* Pardon d’er péhour ankinet.
* 10
* En hur halon, Intron er Bleu,
* Groeit ma vleuou er vertuieu ;
* Groeit ma véemb gredus ér fé,
* Sentus ataú doh lézen Doué.
* 11
* En eurusted ne gavér ket
* E kreiz er joéieu ag er bed ;
* Sauet hur chonj, o Mam santél,
* Betag er joéieu éternél.
* 12
* En achimant ag hur buhé
* O Mam, digoret d’emb en Né,
* Leh ma véemb perpet eurus
* Genoh étal hou Mab Jézus.
# Guerzenneu Breih-Izel/Kannen aveit dégemér en Eutru Guillou

| ◄ Kannen en inour d’Intron Varia er Bleu | Kannen aveit dégemér en Eutru Guillou | Kannen Sant Maudé ► |
* 1
* Hou pugalé hiniú tolpet
* Hou tigemér get karanté ;
* O tad, reveet beniget,
* Deit oh aberh en Eutru Doué !
* 2
* Na douset joé en des bleùet
* En diabarh ag hur halon,
* Eutru Guillou, pen doh hanùet
* E Gellégouarh de vout person !
* 3
* Er barréz-men e hanaùet.
* Gellégouarh lhous hanaù eùé,
* Rak pèl amzér hoah nen des chet
* En Arhaneu é oèh kuré !
* 4
* Eutru person, hui hel donet
* Devat-omb hemb doujaus erbét :
* E Gellégouarh ne gaveet
* Meit bugalé sentus perpet.
* 5
* Hui e zalh léh en Eutru Doué,
* Hui e ziskoei d’emb é lézen,
* Hag ér gadoér a huirioné
* Hag ér gadoér a benijen.
* 6
* Plijeet get Doué ma chomeet
* Hir amzér get hou pugalé,
* E rauk monet d’en eurusted
* E zon doh hou Kortoz en Né !
# Guerzenneu Breih-Izel/Kannen Sant Maudé

| ◄ Kannen aveit dégemér en Eutru Guillou | Kannen Sant Maudé | Deviz étré Stevan ha Julian ► |
* 1
* Inouramb hum patrom
* En eurus Sant Maudé,
* Pedamb ean a galon.
* D’hun sekour dirak Doué.
* Diskan
* O eurus Sant Maudé
* A galon ni hou ped,
* Dirak en Eutru Doué
* Sekouret ni perpet.
* 2
* Keméramb skuir eué
* Ar é vuhé santél
* Eit bout getou un dé
* Er joéieu éternel
* 3
* Gannet en Iuerhon,
* Etal en Angletér
* Sant Maudé hur patrom
* E oé a noblans kaèr
* 4
* Ean e oé Mab er Roué
* Ha pinuik bras enta.
* Mes inour ha danné
* E sellé el nitra
* 5
* Dihoust e oé Maudé
* Doh ea treu ag er bed
* Ne garé nameit Doué
* Hag er vuhé kuhet.
* 6
* Un dé oé bet chonjet
* Er lakat de vout Roué ;
* Més bout izél perpet,
* Nitra kin ne glaské.
* 7
* Díléz e hra kentéh
* Inourieu ha donné
* Eit bout de Zoué abéh
* E kreiz er beuranté
* 8
* De vout beleg embèr
* E ma saùet Maudé,
* Ur stad ihuél ha kaèr
* A drest tron er rouanné
* 9
* A dal er momant-sé
* Olé boen, é soursi
* E zou gouni de Zoué
* Ineaneu muioh mui
* 10
* É labour pamdiek,
* E vuhé p’en d’er ben
* E zou pedein, predeg
* Ha gobér penijen
* 11
* Sant Maudé d’hur bro ni
* E zou deit goudeveh
* Aveit plantein enni
* Er fé a grecheneh.
* 12
* E gonzeu, é skuirieu
* E virakleu eué
* E hra bean d’hun tadeu
* Adorein er guir Doué
* 13
* Elsen en des Maudé
* E vuhé tremenet
* Ha bremen étal Doué
* E ma eurus perpet
* 14
* A greiz hou leuiné,
* Sant Maudé beniget,
* Sellet ni get truhé,
* Hou pugalé karet
* 10
* 15
* Disket d’emb ni eué
* El agent d’hun tadeu
* Karein en Eutru Doué
* Adrest en ol madeu
* 16
* En dud a Lovedan
* Hou ped, o Sant Maudé
* D’hou has bras ha bihan
* Der Baraouiz un dé.
# Guerzenneu Breih-Izel/Deviz étré Stevan ha Julian

| ◄ Kannen Sant Maudé | Deviz étré Stevan ha Julian | Kan aveit Nédélek ► |
* Stevan
* D’é men é het hui, Julian
* Pe gerhet ket lian-sé ?
* Julian
* Soébet on, me heh Stevan
* Ma ne houiet en doéré :
* Un El gronnet a splandér
* Tuchant en dès laret d’emb
* E hes gannet ur Salvér
* Er gérig a Vethléem
* Stevan
* D’er guélet e het marsé
* O Julian, ker mitin men ?
* Me iei mé genoh eué ;
* Hemb gortoz é han bremen
* Julian
* Damb hun deu, damb aben kaer
* Ar hun dro de Vethléem,
* Damb de huélet er Salvér,
* Mab en Eutru Doué ean-memb,
* Stevan
* Met d’emb ni, bugulion peur
* Ne jauj ket en inour-sé ;
* N’hun es chet argant nag eur
* De genig d’er Hroèdur Doué
* Julian
* Kredein e hran mé, Stevan,
* Ne houlen ket hun danné.
* Jézus, mestr en door, en Nean
* Ne glask meit hur haranté.
* Stevan
* Etal er Hroèdur Jézus,
* Na braset e vou hun joé !
* Ni e gavou ker bourus
* El er Baradouiz get Doué.
* Met pe sort konzeu, Julian
* E lareemb ni dehou ?
* Kalz a dra mé ne houian ;
* Aveit-on hui e gonzou.
* Julian
* A pe veemb dirak tou.
* Deulhinet betag en doar
* A galon ni e larou :
* « Jézus. Mab Doué, ni hou kar »
* Hag ur voéh e gleueemb
* En donded ag hun inean
* Get doustér é laret d’emb :
* « Muioh hoah en hou karan. »
* Stevan
* Perak, Julian, kol amzér ?
* Damb enta de Vethleem,
* Damb de huélet er Salvér
* E zou duhont gannet d’emb.
* Julian
* Ia, guir é laret, Stevan
* Ré bèl hun es daléet.
* Damb get en hirèh brasan
* D’adorein Salvér er bed.
# Guerzenneu Breih-Izel/Kan aveit Nédélek

| ◄ Deviz étré Stevan ha Julian | Kan aveit Nédélek | Kan er Vugulion deit en dro a Vethleem ► |
* 1
* Ne hues chet kleuet, m’amied ?
* — O na kaeret un neuéted ! —
* E ma gannet en noz devéhan
* E Bethleem, Mab Doué, Roué en Nean.
* Damb de Vethleem, damb aben keti-ketan
* D’adorein Mab Doué, kroédur bihan.
* 2
* En Eled tuchant e laré :
* « Ne zoujet ket, beet lan a joé,
* Rak er Salvér e zou deit er bed.
* E Bethléem chetu ean gannet.
* Damb de Vethléem, damb aben keti-ketan.
* D’adorein Mab Doué, kroédur bihan.
* 3
* En Eled e ganné goudé :
* «En Nean gloér hag inour de Zoué !
* Hag ar en doar é kement kornad
* Peah d’ol en dud a volanté vat ! »
* Damb de Vethléem, damb aben keti-ketan,
* D’adorein Mab Doué, kroédur bihan.
* 4
* En dé men kannamb ni eué
* De Zoué inour ha trugéré,
* Rak Doué en Tad en des hur haret.
* Betak rein d’emb é Vab beniget
* Damb de Vethleem, damb aben keti-ketan,
* D’adorein Mab Doué, kroédur bihan.
* 5
* Pe veemb arriù dirak tou
* Ar hun deulhin ni e stouiou
* Hag e larou : « Doh hui, o men Doué
* Doh hui perpet ol hur haranté !
* Damb de Vethléem, damb aben keti-ketan
* D’adorein Mab Doué, kroédur bihan.
* 6
* Hag érauk kuitat Bethléem
* Trugéré hoah e lareemb
* D’er Huerhiéz glan, mam dous ha tinér,
* En des lakeit er bed hur Salvér
* Damb de Vethléem, damb aben keti-ketan,
* D’adorein Mab Doué, kroédur bihan..
# Guerzenneu Breih-Izel/Kan er Vugulion deit en dro a Vethleem

| ◄ Kan aveit Nédélek | Kan er Vugulion deit en dro a Vethleem | Kannen én inour de Sant Izidor ► |
* 1
* Eurus omb ni, bugulion !
* E tamb a huélet mab Doué (diù huéh)
* Hag a houdé hur halon
* Gloér, inour de Zoué !
* N’hel mui padein get er joé
* Gloer, inour de Zoué !
* 2
* Un él en doé laret d’emb :
* « Ne zoujet ket : gannet é (diù huéh)
* Er gerig a Vethléem
* Gloér, inour de Zoué !
* Er Salvér deit ag en Né
* Gloér, inour de Zoue !
* 3
* Ha ni oeit en ur ridek
* De huélet er Mabig sé (diù huéh)
* Mab en Doué ol gelloudek
* Gloer, inour de Zoué !
* Dichennet ér beuranté
* Gloér, inour de Zoue !
* 4
* Etré Jojeb ha Mari
* Kavet hun es hemb dalé (diù huéh)
* Er Salvér, er guir Messi.
* Gloér, inour de Zoué !
* Na braùet kroedur e oé !
* Gloér, inour de Zoué !
* 5
* Doh e dreid aben stouiet
* E laramb dehou nezé : (diù huéh)
* « Doh hui, kroédur beniget
* Gloér, inour de Zoué !
* Doh hui ol hur haranté.
* Gloér, inour de Zoué !
* 6
* Genemb er sonnour Jobig
* E oé deulhinet eué (diù huéh)
* Hag é sel ar er Mabig
* Gloér, inour de Zoué !
* Get é flaouit e sonné,
* Gloér, inour de Zoué !
* 7
* Jobig e sonné ataù
* E sonné par ma hellé ; (diù huéh)
* Hag é kleuet son ker braù
* Gloér, inour de Zoué !
* Jézus bihan e hoarhé
* Gloér, inour de Zoué !
* 8
* Na bourapl étal Jézus
* En amzér e dremené, (diù huéh)
* Ni um gavé ken eurus
* Gloér, inour de Zoué !
* El pe vehemb bet en Né
* Gloer, inour de Zoué !
* 9
* Mal e oé donet éndro
* De hoarn hun lonned arré (diù huéh)
* Ha ni laret kenavo
* Gloér, inour de Zoué !
* D’er Mabig a garanté
* Gloér, inour de Zoué !
* 10
* Kenavo, kroédur Jézus.
* Doh hou kuitat hun es ké (diù huéh)
* Rak genoh é ma bourus
* Gloér, inour de Zoué !
* Genoh é ma er guir joé.
* Gloér, inour de Zoué !
* 11
* Kenavo! Mes hur halon
* E chomou genoh bamdé, (diù huéh)
* Taulet ar n’omb, bugulion,
* Gloér, inour de Zoué !
* Hou penoh get larganté
* Gloér, inour de Zoué !
* 12
* O Jézus, hun eurusted
* Kenavo betak en dé (diù huéh)
* Ma ieemb ol d’hou kuélet,
* Gloér, inour de Zoué !
* De ranteleh kaer en Né,
* Gloér, inour de Zoué !
# Guerzenneu Breih-Izel/Deviz étré ur bugul hag é gansorted

| ◄ Kan er Vugulion deit en dro a Vethleem | Deviz étré ur bugul hag é gansorted | Kannen én inour de Sant Izidor ► |
* E men é oh bet, mem brér
* E men é oh bet ? (me houér)
* Etan a Vethléem,
* Hag em es guélet
* Er Hroèdur gannet d’emb
* Eit salvein er bed.
* Brau e oé ? laret, mem brér
* Brau e oé ? laret.
* Braùoh mil gueh braùoh
* Eit splandér en dé
* N’hellan ket laret d’oh.
* Peker brau e oé.
* Petra e hues groeit ? mem brér
* Petra e hues groeit ?
* Ar en doar hemb dalé
* Em es deulhinet
* Eit adorein Mab Doué
* Izél dichennet.
* Ne hues chet konzet ? men brér
* Ne hues chet konzet ?
* Dehou e mes laret
* Get ur joé hemb par :
* O Kroédur beniget
* A galon m’hou kar.
* Nitra kin arlerh ? mem brér
* Nitra kin arlerh ?
* Laret em es eué
* D’é vam, er Huerhiez ;
* « Eit mestr en ol danné
* Braset diannéz ! »
* Ha guir é larèh, mem brér
* Ha guir e larèh.
* Ia emé en Intron,
* Peur é ma gannet
* Eit distag hou kalon
* A zoh treu er bed.
* Petra hoah goudé ? mem brér
* Petra hoah goudé ?
* Hag er Huerhiez kentéh
* E lar get doustér !
* « Reit hou kalon abéh
* De Zoué, hou Salvér.
* Nitra guel d’hobér, mem brér
* Nitra guel d’hober.
* Ramb enta de Jézus
* Ol hur haranté
* Eit bout getou eurus
* E bro kaer en Né..